CELEX: 62007CO0175
Language: sl
Date: 2008-10-06
Title: Sklep Sodišča (šesti senat) z dne 6. oktobra 2008.#SA des sucreries de Fontaine-le-Dun-Bolbec-Auffay (SAFBA) in drugi proti Directeur général des douanes et droits indirects in Receveur principal des douanes et droits indirects de Gennevilliers.#Predlog za sprejetje predhodne odločbe: Tribunal de grande instance de Nanterre - Francija.#Člen 104(3) Poslovnika - Sladkor - Proizvodne dajatve - Pravila za izvajanje sistema kvot - Upoštevanje količin sladkorja, ki ga vsebujejo predelani proizvodi - Določitev presežka, ki se izvozi - Določitev povprečne izgube.#Združene zadeve C-175/07 do C-184/07.

Sklep Sodišča (šesti senat) z dne 6. oktobra 2008 – SAFBA in drugi proti Directeur général des douanes et droits indirects
            et Receveur principal des douanes et droits indirects de Gennevilliers
      (Združene zadeve od C‑175/07 do C-184/07)
      „Člen 104(3) Poslovnika – Sladkor – Proizvodne dajatve – Pravila za izvajanje sistema kvot – Upoštevanje količin sladkorja, ki ga vsebujejo predelani proizvodi – Določitev presežka, ki se izvozi – Določitev povprečne izgube“
      Kmetijstvo – Skupna ureditev trgov – Sladkor – Proizvodne dajatve (Uredba Sveta št. 1260/2001, člen 15(1)(b), (c) in (d); uredbi Komisije št. 314/2002, kot je bila spremenjena
         z Uredbo Komisije št. 38/2004, člen 6(4) in (5), ter št. 1686/2005) (Glej točke od 20 do 24, od 26 do 29, točki 1 in 2 izreka.)
      
      Predmet 
      
         
               Predlog za sprejetje predhodne odločbe – Tribunal de grande instance de Nanterre – Veljavnost Uredbe Komisije (ES) št. 314/2002
                  z dne 20. februarja 2002 o določitvi podrobnih pravil za izvajanje sistema kvot v sektorju sladkorja (UL L 50, str. 40) glede
                  na člen 15 Uredbe Sveta (ES) št. 1260/2001 z dne 19. junija 2001 o skupni ureditvi trgov za sladkor (UL L 178, str. 1) in
                  glede na načeli sorazmernosti ter prepovedi diskriminacije – Veljavnost Uredbe Komisije št. 1686/2005 z dne 14. oktobra 2005
                  o določitvi zneskov za proizvodne dajatve in koeficienta za dodatne dajatve v sektorju sladkorja za tržno leto 2004/2005 (UL
                  L 271, str. 12) glede na uredbi (ES) št. 1260/2001 in 314/2002 – Proizvodna dajatev, ki vključuje količine sladkorja, ki ga
                  vsebujejo predelani proizvodi, izvoženi brez izvoznih nadomestil.
               
            Izrek 
      
         
                  1)
               
               
                  
               
               
                  	Pri preizkusu člena 6(4) Uredbe Komisije (ES) št. 314/2002 z dne 20. februarja 2002 o določitvi podrobnih pravil za izvajanje
                     sistema kvot v sektorju sladkorja, kot je bila spremenjena z Uredbo Komisije (ES) št. 38/2004 z dne 9. januarja 2004, niso
                     bili ugotovljeni nobeni elementi, ki bi lahko vplivali na njegovo veljavnost na podlagi tega, da ta določba ne določa, da
                     je treba za izračun proizvodne dajatve iz presežka, ki se izvozi, izključiti količine sladkorja, ki ga vsebujejo predelani
                     proizvodi, izvoženi brez izvoznih nadomestil.
                  
               
            
         
                  2)
               
               
                  
               
               
                  	Uredba Komisije (ES) št. 1686/2005 z dne 14. oktobra 2005, ki je določala zneske za proizvodne dajatve in koeficient za dodatne
                     dajatve v sektorju sladkorja za tržno leto 2004/2005, je neveljavna.